**Информација о потребној техничкој документацији за примену мера побољшања енергетске ефикасности и законској регулативи по којој се изводе мере енергетске санације**

За потребе ефикасне реализације Програма енергетске санације потребно је да привредни субјект у понуду грађанима урачуна израду техничке документације за реализацију следећих мера енергетске ефикасности:

**1) замена спољних прозора и врата и других транспарентних елемената термичког омотача**

Ова мера се реализује без прибављања акта надлежног органа овог закона.на основу члана 2. тачка 79. и 144. Закона о планирању и изградњи („Сл. гласник РС', бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023“) осим у зонама амбијенталне целине која је под заштитом Завода за заштиту споменика културе као и објекта који имају заједничке делове зграде (сувласништво и више етажа) где је потребно прибавити Решење о одобрењу за извођења радова према члану 145. Закона о планирању и изградњи.

**2) постављања термичке изолације спољних зидова, подова на тлу и осталих делова термичког омотача према негрејаном простору**

Ова мера се реализује на основу одобрења за извођење радова на инвестиционом одржавању објекта на основу члана 145. Закона о планирању и изградњи („Сл. гласник РС', бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023“) а радови се изводе према опису и попису радова урађеном од стране пројектанта - правног лица или предузетника, овереног од стране одговорног пројектанта.

**3) постављања термичке изолације испод кровног покривача или таванице**

Ова мера се реализује на основу одобрења за извођење радова на инвестиционом одржавању објекта на основу члана 145. Закона о планирању и изградњи („Сл. гласник РС', бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023“) а радови се изводе према опису и попису радова урађеном од стране пројектанта - правног лица или предузетника, овереног од стране одговорног пројектанта.

**4) замене постојећег грејача простора на чврсто гориво (котао или пећ) ефикаснијим котлом на\_гас**

Ова мера се реализује без прибављања акта надлежног органа овог закона на основу члана 2. тачка 79. и 144. Закона о планирању и изградњи („Сл. гласник РС', бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023“).

**5) замене постојећег грејача простора на чврсто гориво (котао или пећ) ефикаснијим котлом на биомасу**

Ова мера се реализује без прибављања акта надлежног органа овог закона.на основу члана 2. тачка 79. и 144. Закона о планирању и изградњи („Сл. гласник РС', бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023“).

**6) уградња топлотних пумпи**

Потребно прибавити Локацијске услове и Решење о одобрењу за извођења радова према члану 145. Закона о планирању и изградњи („Сл. гласник РС', бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023“).

**7) замене постојеће или уградња нове цевне мреже, грејних тела и пратећег прибора**

Замена постојеће - Ова мера се реализује без прибављања акта надлежног органа овог закона на основу члана 2. тачка 79. и 144. Закона о планирању и изградњи („Сл. гласник РС', бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023“).

Уградња нове - Ова мера се реализује на основу одобрења за извођење радова на инвестиционом одржавању објекта на основу члана 145. Закона о планирању и изградњи („Сл. гласник РС', бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023“) а радови се изводе према опису и попису радова урађеном од стране пројектанта - правног лица или предузетника, овереног од стране одговорног пројектанта.

**8) уградња соларних колектора у инсталацију за централну припрему потрошне топле воде**

Ова мера се реализује без прибављања акта надлежног органа а у складу са чланом 2. тачка 4а) Правилника о посебној врсти објеката и посебној врсти радова за које није потребно прибављати акт надлежног органа, као и врсти објеката који се граде, односно врсти радова који се изводе, на основу решења о одобрењу за извођење радова, као и обиму и садржају и контроли техничке документације која се прилаже уз захтев и поступку који надлежни орган спроводи ("сл. гласник рс", бр. 102/2020, 16/2021 и 87/2021).

**9) уградња соларних панела и пратеће инсталације за производњу електричне енергије за сопствене потребе, уградње двосмерног мерног уређаја за мерење предате и примљене електричне енергије и израде неопходне техничке документације и извештаја извођача радова на уградњи соларних панела и пратеће инсталације за производњу електричне енергије који су у складу са законом неопходни приликом прикључења на дистрибутивни систем**

За постројења инсталисане снаге до 50 kW за производњу енергије из енергије сунца за потребе крајњег купца који стиче статус купца – произвођача у складу са прописима којима се уређује коришћење обновљивих извора енергије није потребно прибављање одобрења за изградњу, нити израда техничке документације, за постројења преко 50 kW за производњу енергије из енергије сунца потребно је прибављање одобрења за изградњу, а на основу идејног пројекта.